อัษฎาวุธ จูงมือ น้องสิงห์ สะบัดปลายพู่กัน อยู่บ้านสานสัมพันธ์ ครอบครัว สู้โควิด-19
กลายเป็น สงกรานต์ ที่ต้องจดจำไปอีกนาน เป็นปีที่ทุกๆ คนอยู่ในสถานการณ์ อยู่บ้าน หยุดเชื้อ เพื่อชาติ กิจกรรมต่างๆ ทำบุญ ตักบาตร สรงน้ำพระ รดน้ำดำหัวผู้หลักผู้ใหญ่ รวมถึงการสาดน้ำคลายร้อน ต้องพักก่อนน แต่ยังไงๆ ก็มีความสำคัญสำหรับ คนไทย ไม่น้อย เพราะนอกจากเป็น วันขึ้นปีใหม่ไทย และยังถือเป็นวันครอบครัวซึ่งปีนี้หลายๆครอบครัวก็ใช้เวลาว่างอยู่ด้วยกันแบบยาวไปๆเช่นเดียวกับครอบครัวของ วุธ–อัษฎาวุธ เหลืองสุนทร อดีตพระเอกชื่อดัง-เจ้าของ บริษัท เพ็ญพุธ จำกัด ในฐานะผู้กำกับ ละคร น้ำผึ้งขม ทาง ช่อง 3 ทุ่มเทเวลาช่วงนี้ให้ น้องสิงห์ ลูกสาวหัวแก้ว หัวแหวนเต็มที่ เลยต้องตามติดกิจกรรมของสองพ่อลูกในช่วงอยู่บ้านเพื่อชาติเริ่มต้นช่วงเช้า พ่อวุธ ชวน น้องสิงห์ ออกมาเก็บดอกไม้ในบ้านใส่จานถวายพระ ขอพรพิฆเนศในบ้าน เอาฤกษ์ชัยต้อนรับเทศกาลปีใหม่แบบไทยๆ พร้อมขอพรให้โควิดหมดจากประเทศไทยเร็วไว จากนั้นพ่อลูกชวนกันเก็บพริก เอาไว้ทำกับข้าวกิน เรียกว่าบ้านปลูกเองกินเองนักเลงพอ ก่อนที่พุ่งตรงไปเก็บเลม่อนกับสะระแหน่ มาทำเครื่องดื่ม Mojito เมนูต้านโควิด เพิ่มวิตามินซีกันนิดหน่อย อร่อยชื่นใจหลังจากดื่ม Mojito สดชื่นกัน ทั้งคุณพ่อ คุณลูก ชวนกันวาดรูป เป็นกิจกรรมโปรดของทั้งคู่ แต่สไตล์ใครสไตล์มัน ดูจากลีลาการสะบัดพู่กันแล้ว น้องสิงห์ อนาคต จิตรกร สดใสอย่างแน่นอน ถือว่าเป็น ลูกไม้ที่หล่นใต้ต้น เล่นถอดแบบกันมาเป๊ะๆ ชัดๆเลยวุธ เผยว่า จริงๆ ผมเองก็ให้เวลากับครอบครัวเต็มที่ อย่างในช่วงนี้ทุกคนอยู่บ้านหยุดเชื้อเพื่อชาติ เราก็มีเวลาให้เขาเต็มที่ หากิจกรรมทำด้วยกันในครอบครัว และเตรียมวางแผนเรื่องราวในอนาคต เราใช้วิกฤติโควิดอยู่กับครอบครัว เติมเต็มความรัก.
กลายเป็น สงกรานต์ ที่ต้องจดจำไปอีกนาน เป็นปีที่ทุกๆ คนอยู่ในสถานการณ์ อยู่บ้าน หยุดเชื้อ เพื่อชาติ กิจกรรมต่างๆ ทำบุญ ตักบาตร สรงน้ำพระ รดน้ำดำหัว
วุธ อัษฎาวุธ,น้องสิงห์,อัษฎาวุธ เหลืองสุนทร,อัษฎาวุธ ลูก,วันครอบครัว,ฟรีสไตล์,ข่าววันนี้,ดารา